

***Број: 02 - \_\_\_\_\_\_\_\_\_\_ П Р Е Д Л О Г***

***\_\_\_\_\_\_\_ 2021 година***

***С к о п ј е***

***ЗАПИСНИК***

***од Деведесеттата седница на Управниот одбор на***

***Фондот за здравствено осигурување на Република Северна Македонија,***

*одржана на 3 јуни 2021 година со почеток во 13.30 часот*

*во просториите на Фондот*

***Присутни членови на Управниот одбор:***

* *Д-р Ридван Асани, претставник од Министерството за здравство - претседател;*

## Дејан Николовски, претставник од Министерството за финансии - заменик на претседателот;

* *Д-р Љубиша Каранфиловски, претставник од Сојузот на синдикатите на*

 *Македонија – член;*

## Д-р Димитар Димитриевски, претставник на пензионерите во Република Северна Македонија – член;

* *Проф. Д-р Назми Ејупи, претставник на стопанствениците во Република Северна Македонија  - член.*
* *Д-р Менде Диневски, претставник од Лекарската, Фармацевтската и Стоматолошката комора на Македонија – член.*

***Отсутни членови на Управниот одбор:***

## Проф. Д-р Ненад Гавриловиќ, претставник на осигурениците  - член.

***Присутни од ФЗОРСМ:***

* *Стево Крстевски, директор на ФЗОРСМ;*
* *Фатон Ахмети, директор на ФЗОРСМ;*
* *Миле Сугарев, директор на секторот за финансиски прашања (учествуваше во работата по точките 1, 2, 3 и 4);*
* *Јасминка Смилевска, директор на правниот сектор (учествуваше во работата по точките 5 и 6);*
* *Христо Трповски, раководител на одделението за регрес и судски постапки, во својство на записничар.*

*Претседателот ја отвори и водеше седницата. На почетокот утврди дека се присутни шест членови на Управниот одбор со што условите за полноважно работење и одлучување се исполнети. Потоа го прочита претходно доставениот*

***П Р Е Д Л О Г - Д Н Е В Е Н Р Е Д***

# Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2021 година;

1. *Предлог за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната здравствена заштита за 2021 година;*
2. *Предлог за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната стоматолошка здравствена заштита од дејностите орална хирургија, ортодонција и протетика за 2021 година*
3. *Предлог за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко - консултативната здравствена заштита по упат од избран лекар за 2021 година;*
4. *Предлог за донесување на Правилник за изменување и дополнување на Правилникот за критериумите за склучување на договори и за начинот на плаќање на здравствените услуги на приватни здравствените установи кои вршат специјалистичко - консултативна здравствена заштита и лабораториски испитувања по упат на избран лекар;*
5. *Разгледување на Правно мислење во врска со менување на Листата на лекови кои паѓаат на товар на Фондот;*
6. *Разно.*

*Извести и дека за точката 1 има дополнителен материјал кој се однесува на Центарот за јавно здравје Куманово. По ова, Управниот одбор едногласно го усвои следниот*

***Д Н Е В Е Н Р Е Д***

# Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2021 година;

1. *Предлог за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната здравствена заштита за 2021 година;*
2. *Предлог за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната стоматолошка здравствена заштита од дејностите орална хирургија, ортодонција и протетика за 2021 година*
3. *Предлог за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко - консултативната здравствена заштита по упат од избран лекар за 2021 година;*
4. *Предлог за донесување на Правилник за изменување и дополнување на Правилникот за критериумите за склучување на договори и за начинот на плаќање на здравствените услуги на приватни здравствените установи кои вршат специјалистичко - консултативна здравствена заштита и лабораториски испитувања по упат на избран лекар;*
5. *Разгледување на Правно мислење во врска со менување на Листата на лекови кои паѓаат на товар на Фондот;*
6. *Разно.*

*Потоа се пристапи кон разгледување на точките на дневниот ред.*

***ТОЧКА 1 -*** *Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2021 година*

*Објаснување на предлогот даде Миле Сугарев наведувајќи дека се состои од зголемување на надоместоците на здравствени установи во кои има доктори на платена пракса и на специјализација. Во однос на Центарот за јавно здравје Куманово, наведе дека министерот за здравство одлучил тој да биде центар за ковид тестови за североисточниот регион поради што е потребно да му се зголеми надоместокот.*

*По објаснувањето и кусата дискусија што следеше, Управниот одбор едногласно донесе*

***Одлука***

***за изменување на Одлуката за утврдување на вкупниот договорен надоместок на јавните здравствени установи за 2021 година***

*со која се извршија предложените измени на договорните надоместоци на шеснаесет јавни здравствени установи.*

***ТОЧКА 2 -*** *Предлог за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната здравствена заштита за 2021 година*

*Миле Сугарев објасни дека предлогот се однесува на две измени на договорните надоместоци поради промени во бројот на тимови со кои се извршува дејноста и утврдување на договорен надоместок за нови дванаесет здравствени установи.*

*По објаснувањето, Управниот одбор без дискусија, едногласно донесе*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната здравствена заштита за 2021 година***

*со која се извршија предложените измени и дополнувања.*

***ТОЧКА 3 -*** *Предлог за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната стоматолошка здравствена заштита од дејностите орална хирургија, ортодонција и протетика за 2021 година*

*И за третата точка на дневниот ред Миле Сугарев објасни дека предлозите се од техничка природа, односно се однесуваат на промени на надоместокот кај две установи поради раскинување на договорот и поради сообразување на надоместокот со денот на склучување на договорот со Фондот, како и утврдување на договорен надоместок за две нови установи со кои треба да се склучи договор.*

*По објаснувањето следеше куса дискусија на членовите на Управниот одбор, по што Управниот одбор едногласно донесе*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната стоматолошка здравствена заштита од дејностите орална хирургија, ортодонција и протетика за 2021 година***

*со која се извршија предложените измени и дополнувања.*

***ТОЧКА 4 -*** *Предлог за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко - консултативната здравствена заштита по упат од избран лекар за 2021 година*

*Миле Сугарев наведе дека, слично на предлозите од претходните две точки, предлогот од точката 4 се однесува на промени на надоместоците кај установи кои добиле лиценца за дополнителни тимови, како и за утврдување на надоместоци за здравствени со кои Фондот треба да склучи договори. Предлогот опфаќа шест установи кои го зголемуваат бројот на тимови и шест установи со кои Фондот треба да склучи договори.*

*По објаснувањето дискутираа членовите на Управниот одбор при што поставуваа дополнителни прашања на кои одговори даваше Миле Сугарев.*

*По исцрпувањето на дискусијата, Управниот одбор едногласно донесе одлука*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко - консултативната здравствена заштита по упат од избран лекар за 2021 година***

*со која се зголемија надоместоците на шест здравствени установи поради зголемување на бројот на тимовите и се утврди висината на договорните надоместоци на шест установи со кои Фондот треба да склучи договори.*

***ТОЧКА 5 -*** *Предлог за донесување на Правилник за изменување и дополнување на Правилникот за критериумите за склучување на договори и за начинот на плаќање на здравствените услуги на приватни здравствените установи кои вршат специјалистичко - консултативна здравствена заштита и лабораториски испитувања по упат на избран лекар*

*Објаснување на предлогот даде Јасминка Смилевска. Наведе дека потребата за предложените измени и дополнувања на Правилникот, произлезе како резултат на доставени фактури до Фондот од страна на одредени здравствени установи – лаборатории кои вршат лабораториски испитувања по упат на избран лекар (ЛУ-1). Со фактурите бараат да им се исплатат средства кои ги прикажуваат надвор од фактурата односно на извештај, бидејќи се однесуваат на услуги со кои се надминува договорниот надоместок утврден со одлука на Управниот одбор. Овие средства согласно актите на Фондот не спаѓаат во рамките на утврдениот договорен надомест и нема правен основ да бидат платени. Меѓутоа, во последните години, Фондот има негативно искуство со приватните здравствени установи кои вршат хемодијализни третмани и тековно поднесуваат тужби против Фондот за плаќање на средства кои ги прикажуваат надвор од фактурата односно на извештај. Во некои од постапките, судовите пресудија во корист на здравствените установи и Фондот е должен да постапува по тие судските пресуди и да ги исплати овие средства на здравствените установи.*

*Со цел Фондот да ги заштити своите средства од ова незаконско и недозволено постапување на здравствените установи, кое изолирано започна од страна на приватните здравствени установи кои вршат хемодијализни третмани, за да сега продолжи и од страна на другите приватни здравствени установи, со тенденција да прерасне во масовно поднесување на тужби против Фондот, се предлагаат измени и дополнувања во Правилникот. Потоа ги објасни одделните измени и дополнувања.*

*По излагањето на Јасминка Смилевска се отвори дискусија во која зедоа учество Ридван Асани, Менде Диневски и директорот Ахмети. Се дискутираше за висината на побарувањата за кои се поведени судски постапки, како и за можностите за згрижување на осигурените лица во други установи, доколку поради надминување на договорниот надоместок не ги добијат здравствените услуги во установата во која се јавиле.*

*Откако беше исцрпена дискусијата, Управниот одбор едногласно го донесе предложениот*

***Правилник***

***за изменување и дополнување на Правилникот за критериумите за склучување на договори и за начинот на плаќање на здравствените услуги на приватни здравствените установи кои вршат специјалистичко - консултативна здравствена заштита и лабораториски испитувања по упат на избран лекар***

***ТОЧКА 6 -*** *Разгледување на Правно мислење во врска со менување на Листата на лекови кои паѓаат на товар на Фондот*

*Во рамките на шестата точка на дневниот ред, Управниот одбор го разгледа правното мислење подготвено согласно заклучокот од Осумдесет и осмата седница одржана на 21 април 2021 година. Имено, на таа седница се разгледуваа барањето за измени и дополнувања на Листата на лекови кои паѓаат на товар на Фондот бр. 15-4325/1, поднесено од Провиденс доо Загреб – Преставништво во Скопје и барањето за измени и дополнување на Листата на лекови кои паѓаат на товар на Фондот број 15-5419/1, поднесено од Ксенија Накова. Тогаш Управниот одбор одлучи дека е потребно да се испита правниот основ и надлежноста која ја има Управниот одбор за да може да пристапи кон одлучување за ваквите барања и да прави интервенции во Листата на лекови, кога не е формирана комисија чие постоење е законски утврдено со надлежност да врши ажурирање на истата.*

*Објаснување на правното мислење даде Јасминка Смилевска, при што потенцира дека со оглед што согласно Законот за здравственото осигурување, Листата на лекови ја утврдува стручна комисија, тоа значи дека и начинот на пропишување, издавање и примена на лекот, индикациите за кои се употребува лекот и секаква друга промена во Листата, може да ги врши само истата таа стручна комисија формирана од министерот за здравство.*

*По објаснувањето, Управниот одбор едногласно донесе*

***Заклучок:*** *На подносителите на барањата број 15-4325/1 и 15-5419/1, стручната служба да им одговори во согласност со правното мислење, односно дека Управниот одбор на Фондот нема надлежност за бараните интервенции во Листата на лекови кои паѓаат на товар на Фондот.*

***ТОЧКА 7 -*** *Разно*

* + - * *Во рамките на точката разно, Управниот одбор дискутираше за заклучокот од Шеесет и шестата седница на Владата одржана на 20 април 2021 година, кој е доставен до Управниот одбор на Фондот а се однесува на висината на надоместокот за работата на членовите на управните и надзорните одбори, одбори за контрола на материјално - финансиското работење и совети. Согласно заклучокот, износот на надоместокот на за членовите на овие тела треба да биде не повеќе од 18.000 денари за претседателот и не повеќе од 15.000 денари за членовите. Овој заклучок бил донесен со оглед на порастот на минималната и на просечната плата во државата.*

*Имајќи го во вид заклучокот, Управниот одбор едногласно донесе*

# **Одлука**

# **за определување на месечен надоместок за работата на членовите на Управниот одбор на Фондот за здравствено осигурување на Република Северна Македонија**

*со која надоместокот на претседателот, на заменикот на претседателот и на членовите на Управниот одбор се сообрази со заклучокот на Владата.*

* + - * *Понатаму под точката разно, директорот Ахмети извести дека за обезбедување на инхалаторна терапија на цистична фиброза во јавната здравствена установа Институт за белодробни заболувања кај децата „Козле“, ќе биде потребно во текот на годината да и биде зголемен надоместокот. Зголемувањето ќе се предложи да се изврши во два – три наврати во наредниот период во вкупен износ од 60 милиони денари.*

*Со тоа, дневниот ред беше исцрпен и Управниот одбор во 14.35 часот заврши со работата на деведесеттата седница.*

 ***Записничар, Управен одбор/Bordi drejtues***

 ***Христо Трповски Претседател/Kryetar,***

 ***D-r Ridvan ASANI***